Dewch i weithio i ni - Swyddi a Gyrfaoedd - Coleg Gwent\nYn ogystal â chynnig cyfleoedd gwych i’w fyfyrwyr, mae Coleg Gwent hefyd yn gwneud hynny i’w staff. Mae gweithio i ni yn foddhaus, cyffrous a difyr, wrth i chi helpu i siapio dyfodol pobl ifanc.\nPam ddylech weithio i ni?\nFel aelod o’n staff gwerthfawr, byddech yn mwynhau popeth sydd gan Coleg Gwent i’w gynnig:\nCyflog cystadleuol o fewn y sector Addysg Bellach\nHawl gwyliau blynyddol hael – isafswm o 28 diwrnod yn ogystal â gwyliau banc\nCynllun Pensiwn Llywodraeth Leol neu Gynllun Pensiwn Athrawon\nCyfleoedd gyrfa a datblygiad personol rhagorol\nDysgu am ddim ar gyrsiau a ariennir gan yr Adran Addysg a Sgiliau\nCyfle i ddysgu Cymraeg\nMynediad at ddau gynllun gofal iechyd • Rhaglen Cymorth i Staff am ddim\nMynediad at Daleb Gofal Plant a Chynlluniau Beicio i’r Gwaith\nDarpariaeth iechyd galwedigaethol\nGostyngiadau ar aelodaeth o ganolfan hamdden\nParcio am ddim ar ein prif gampysau\nRydym wedi ymrwymo i gynnal cymuned barchus lle gall dysgwyr a staff ddysgu, datblygu a thyfu mewn lleoliad urddasol a diogel.\nGolyga hyn gwneud yn siŵr bod:\ngan bawb y cymorth sy’n ofynnol i gyflawni hyd eithaf eu gallu\npawb yn mwynhau eu hamser yn y Coleg, gyda neb yn cael ei drin yn llai ffafriol ar sail rhyw, hil, anabledd, cyfeiriadedd rhywiol, ailbennu rhywedd, oedran, ffydd neu gred, statws mamolaeth/beichiogrwydd, ffordd o fyw, cefndir cymdeithasol, gwlad enedigol, iaith neu unrhyw ddosbarthiad arall o’n cymdeithas\nRydym wedi ymrwymo i gyfiawnder cymdeithasol – mewn geiriau eraill, rhoi cyfle i bob unigolyn gyflawni ei botensial llawn.\nRydym wedi ymrwymo i herio’r gwahaniaethu y mae rhai grwpiau yn ei brofi mewn cymdeithas, beth bynnag ei ffurf, gan wneud yn siŵr bod cydraddoldeb wrth wraidd popeth a wnawn.\nGyda’n gilydd, rydym yn anelu at fod yn gymuned oddefgar lle mae pawb yn derbyn y gwahaniaethau rhwng unigolion ac yn dathlu’r buddion ddaw i’r coleg o amrywiaeth.\nAdroddiad ar y Bwlch Cyflog rhwng y Rhywiau – Mawrth 2021\nGwneud cais am ein swyddi gwag ar-lein\nMae ein swyddi gwag ar hyn o bryd yn cynnwys Swydd Ddisgrifiad a Manyleb Person, Ffurflen Cydraddoldeb ac Amrywiaeth a Chanllaw ar Geisiadau Datgelu.\nI wneud cais ar-lein, cliciwch ar y botwm isod.\nGwnewch yn siŵr eich bod yn cwblhau’r holl adrannau a defnyddiwch hwy i ddarparu gwybodaeth i ni am sut mae eich sgiliau, gwybodaeth, profiad ac agwedd yn cyd-fynd â manyleb person y swydd. Yna cliciwch ‘Cyflwyno cais’ i gwblhau’r broses.\nOs cewch eich rhoi ar y rhestr fer, byddwn yn rhoi gwybod i chi drwy e-bost neu dros y ffôn. O ganlyniad i’r lefel o geisiadau a dderbyniwn, fel rhan o’n polisi ni fyddwn yn rhoi gwybod i chi os na fuoch yn llwyddiannus yn y broses llunio rhestr fer. Bydd ein tîm AD yn barod i helpu gydag unrhyw ymholiadau, neu gyda chwblhau eich ffurflen gais. Gellir cysylltu â nhw ar vacancies@coleggwent.ac.uk\nEich Preifatrwydd - GDPR\nRydym yn cymryd diogelu data personol o ddifrif, felly bydd yr wybodaeth a ddarperir gennych ar eich ffurflen gais yn cael ei defnyddio i brosesu eich cais o dan sail gyfreithiol cyflawni contract â chi. Ni chedwir ceisiadau aflwyddiannus am fwy na chwe mis. Mae’n bosibl y cedwir ceisiadau llwyddiannus am gyfnod hirach. Dan y ddeddfwriaeth diogelu data, mae gennych ychydig o hawliau i’r data yr ydym yn ei brosesu amdanoch.\nAm fwy o wybodaeth, gweler ein hysbysiad preifatrwydd llawn.\nMae gennym bum campws yn ne-ddwyrain Cymru yn Crosskeys, Casnewydd, Cwmbrân, Brynbuga a Glyn Ebwy. Cliciwch ar y ddolen i weld union leoliad y swydd wag.


Llyfrgell Owen Phrasebank - emyn\nY dôn y cenid yr emyn arni oedd (ac yw) 'Bryniau Casia'.\nNid unawd enaid yw emyn, ond rhan o gytgan cor nas gall neb ei rifo na'i weled gyda'i gilydd - ond Duw.\nYr oedd buarth y fferm yn llawn o amaethwyr yn eu dillad duon, a chanent yr emyn hwnnw wrth godi'r corff.\nNid beirniadu emyn, ond ei ganmol, oedd dweud ei fod yn ddefnyddiol.\nCofiodd Pamela fel y bu iddi hi weld a chlywed dau ŵr yn canu emyn ar y strydoedd yn Nhal-y-waun flynyddoedd cyn hynny.\nEmyn achlysurol ydyw, un o'r lliaws a gyfansoddwyd gan Elfed i gyflawni dibenion ymarferol ym mywydau eglwysi ac unigolion.\nCanwyd emyn gan Gor Bro Dyfnan o dan arweiniad Mrs Magdalen Jones gyda Mrs Enid Griffiths yn cyfeilio.\nO gofio am ei yrfa fel seciwlarydd ac fel sosialydd, eironi nid bychan yw ein bod ni Gymry Cymraeg yn ei gofio fel awdur ambell emyn gwych ac awdur Ymneilltuol o wladgarol.\nYm Mwcle y cyfansoddodd ei emyn cyhoeddedig cyntaf.\nElfed a enillodd, gydag emyn sy'n dechrau fel hyn:\nBu ganddo Gwrs Arbennig ar yr emyn am flynyddoedd, a lluniodd ysgrifau cyfoethog ar emynwyr, ar Williams, ar Benjamin Francis, ar rai o emynwyr Môn ac eraill.\nOnd nid y tu draw i'r Mynydd Du yr oeddwn yn gwrando ar Esther Pugh yn canu emyn; er gwaetha sþn Cymreig ei henw nid Cymraes mohoni.


Penodi cyn-fyfyriwr Astudiaethau Plentyndod, Ieuenctid ac Addysg yn ddarlithydd yn y Drindod Dewi Sant\nMae’n bleser mawr gan Brifysgol Cymru Y Drindod Dewi Sant gyhoeddi bod y cyn-fyfyriwr Lianne Bowen wedi’i phenodi’n Ddarlithydd mewn Addysg Gynhwysol yn y Brifysgol.\nErs ei phenodi mae Lianne wedi bod yn darparu ystod o ddarlithoedd ar-lein wyneb yn wyneb ar gyfer nifer o grwpiau o fyfyrwyr ‘Addysg Gynhwysol’. Mae Lianne yn addysgu ar amrywiaeth o fodylau sy’n cynnwys pynciau megis Anghenion Dysgu Ychwanegol, Ymddygiad yn yr Ystafell Ddosbarth ac Ymyriadau ac Egwyddorion Dysgu ac Addysgu. Mae hefyd yn astudio am PhD yn y Brifysgol sy’n canolbwyntio ar lesiant plant.\nAm lawer flwyddyn bu Lianne, sy’n byw ym mhentref Pontyberem, yn gweithio ym maes manwerthu a’r sector gofal cymdeithasol. Fodd bynnag, penderfynodd ddilyn ei breuddwyd a dychwelyd i fyd addysg i fynd â’i gyrfa ymhellach. Meddai Lianne Bowen:\n“Cofrestrais ar y Radd Sylfaen mewn Astudiaethau Cynhwysol i Gynorthwywyr Addysgu yn y Drindod Dewi Sant yn ystod haf 2013. Roeddwn yn fyfyriwr prifysgol cenhedlaeth gyntaf ac es i’r brifysgol fel myfyriwr aeddfed ar y penwythnosau ar gyfer fy ngradd israddedig a’m gradd ôl-raddedig. Parheais i weithio’n Gynorthwyydd Cymorth Dysgu amser llawn gydol f’astudiaethau, yn ogystal ag ennill cymwysterau perthnasol eraill.\nRwy’n cydnabod ac yn rhoi clod i fy nheulu yn ogystal â staff y Drindod Dewi Sant sydd wedi fy nghefnogi a chynnig mentora i mi ar hyd y daith hon. Mae fy rôl fel darlithydd yn y Drindod Dewi Sant wedi rhoi cyfle i mi roi rhywbeth yn ôl i’r Brifysgol."\nMeddai Cindy Hunt, Cyfarwyddwr Rhaglen y radd Addysg Gynhwysol:\n“Mae Lianne wedi cael dechrau anghonfensiynol oherwydd sefyllfa COVID ond aeth hi ati’n syth a bellach mae’n rhan ganolog o’r tîm. Mae hi wedi datblygu darlithoedd ar-lein sydd wedi denu diddordeb y myfyrwyr ac mae wedi datblygu amrywiaeth o adnoddau addysgu ar-lein newydd.\n‘Mae’n bleser mawr gennym ni fod Lianne wedi ymuno â’n tîm, yn enwedig am ei bod yn un o gyn-raddedigion Addysg Gynhwysol ei hun. Mewn gwirionedd, mae hon yn wir yn stori o lwyddiant ac mae stori Lianne yn dangos sut gallwch symud ymlaen o fewn gradd Addysg Gynhwysol.\nRoedd Lianne yn fyfyriwr is-raddedig ar y Radd Sylfaen mewn Astudiaethau Cynhwysol i Gynorthwywyr Addysgu yn 2013 gan ennill ei gradd sylfaen gyda rhagoriaeth ym mis Mehefin 2016. Wedyn enillodd y radd BA (Anrh) mewn Addysg Gynhwysol gydag Anrhydedd Dosbarth Cyntaf ym mis Mehefin 2017 ac ym mis Mehefin 2019 enillodd radd Meistr yn y Celfyddydau mewn Tegwch ac Amrywiaeth yn y Gymdeithas a bellach mae’n astudio ar hyn o bryd am PhD.\nMae Lianne yn fodel rôl ffantastig i’r myfyrwyr mae’n eu haddysgu a bydd hefyd yn gallu cydymdeimlo â’u taith ddysgu hwythau. Mae’r rhan fwyaf o’r myfyrwyr ar y llwybr Addysg Gynhwysol yn Gynorthwywyr Cymorth Dysgu ac yn Gynorthwywyr Addysgu, ac felly mae gan Lianne wybodaeth fanwl o’u rôl waith a’r strategaethau ar gyfer cydbwyso gwaith ac astudio. Mae’r Ganolfan Astudiaethau Plentyndod, Ieuenctid ac Addysg hefyd yn cael budd mawr o wybodaeth uniongyrchol Lianne am y sector addysg gynradd.”\nEr gwaethaf y ffaith iddi ddechrau ar ei rôl ddarlithio yn ystod pandemig Covid-19, mae Leanne a’r tîm wedi mynd i’r afael â’r dechnoleg addysgu ar-lein ddiweddaraf. Ychwanegodd:\n“Rwyf wedi gallu datblygu a chyflwyno darlithoedd a thiwtorialau gydol yr amser gan ddefnyddio technoleg addysgu ar-lein y Drindod Dewi Sant. Rwyf hefyd wedi datblygu llawer o sgiliau newydd a fydd yn cefnogi fy rôl yn y Drindod Dewi Sant. A minnau’n gyn-fyfyriwr mae wedi bod mor gyffrous i ymuno â’r tîm a defnyddio fy mhrofiadau fy hun fel myfyriwr ac yn y sector addysg i gefnogi myfyrwyr cyfredol. Mae llawer o’r myfyrwyr rwy’n eu haddysgu yn fyfyrwyr aeddfed, sy’n dod â thoreth o brofiad a gwybodaeth. Rwy’n wir dymuno estyn allan at fyfyrwyr annhraddodiadol eraill sy’n teimlo na allan nhw gyflawni gyrfaoedd llwyddiannus."


2015: Her i Gristnogion Cymru | Undeb yr Annibynwyr Cymraeg\nWrth i Gymru wynebu blwyddyn arall o galedi a thoriadau llym mewn gwasanaethau ar gyfer yr henoed a’r bregus, bydd yr heriau i elusennau ac eglwysi yn rhai sylweddol, meddai Dr Geraint Tudur, Ysgrifennydd Cyffredinol Undeb yr Annibynwyr Cymraeg mewn Neges Flwyddyn Newydd, aeth allan i’r wasg a’r cyfryngau.\n“Rhaid peidio anghofio bod Cymru yn un o wledydd tlotaf Ewrop. Yn ôl Achub y Plant, mae tua 200,000 o blant – un o bob tri – yn byw mewn tlodi. Mae nifer fawr o deuluoedd yn wynebu caledi yn ddyddiol, yn enwedig yr henoed. Gyda chynghorau lleol Cymru yn wynebu toriad o bron i £150m. yn y grant a ddaw gan y llywodraeth, mae’n siŵr y bydd gwasanaethau plant a gofal cymdeithasol i’r henoed a’r methedig yn cael eu torri. Bydd cau canolfannau dydd a chwtogi ar wasanaethau pryd-ar-glud yn gwneud unigrwydd yn fwy fyth o broblem i lawer o bobl oedrannus.\n“Er mai gwlad gymharol dlawd fu Cymru erioed yn faterol, mae gennym dreftadaeth ysbrydol sydd mor gyfoethog â’r un wlad arall yn y byd. Rwy’n galw ar ein heglwysi i dynnu nerth o’r dreftadaeth yna, i edrych o gwmpas ac i helpu pobl sydd mewn caledi. Treuliodd Iesu lawer o’i amser yn y byd hwn yn cadw cwmni i’r sâl a’r tlawd. Yn 2015, bydd hyd yn oed mwy o angen a chyfle i ni i ddilyn ei esiampl yn ein cymunedau eu hunain, “meddai Dr Tudur.


A all rhywun arall rheoli arian ar fy rhan? /\nDeall eich opsiynau\nSiarad ar fy rhan\nBeth yw Pŵer Atwrneiaeth Arhosol?\nBeth yw Dirprwy a apwyntir gan y Llys Gwarchod?\nPa filiau sydd bwysicaf i’w talu’n gyntaf?\nFfôn - 0800 328 5644 Textphone: 0800 328 1344\nLlinell Gymorth Credyd Treth\nCyfeiriad - Swyddfa Credyd Treth, HM Revenue and Customs, BX9 1LR, United Kingdom\nFfôn - 0345 300 3900, Textphone: 0345 300 3909\nHyd at 9c y funud ar gyfer llinellau tir, 3c - 55c y funud ar gyfer ffonau mudol.\n(Mae'r llinell gymorth ar agor rhwng 8am a 8pm o ddydd Llun i ddydd Gwener, 8am a 4pm ar ddydd Sadwrn a 9am a 5pm ar ddydd Sul (ar gau ar Ddiwrnod 'Dolig, Dydd San Steffan a Dydd Calan).)\nGwasanaeth Cynghori Asesiad Meddwl\nMae'r gwasanaeth cynghori asesiadau iechyd yn trefnu ac yn cynnal asesiadau ar gyfer yr Adran Waith a Phensiynau.\nCyfeiriad - Customer Relations Team Health Assessment Advisory Service Room 4E04, Quarry House, Quarry Hill, Leeds LS2 7UA\nFfôn - 0800 288 8777\n(Mon – Fri 8am-8pm; Sat – 9am-5pm )


Datblygu Meddalwedd Cwmwl | UWTSD\nUWTSD Home - Astudio Gyda Ni - Prentisiaethau - Gradd-brentisiaethau Digidol - Datblygu Meddalwedd Cwmwl\nDatblygu Meddalwedd Cwmwl - BSc (Anrh), HND, HNC, Mynediad Sylfaen\nMae’r rhaglen hon wedi’i chynllunio ar gyfer myfyrwyr sydd â diddordeb mewn dod yn beirianwyr meddalwedd gyda ffocws penodol ar gymwysiadau sy’n rhedeg yn yr isadeiledd Cyfrifiadura Cwmwl.\nBydd gan fyfyrwyr y rhaglen hon ddiddordeb mewn datblygu cymhwysiad dibynadwy a all ehangu’n gyflym ar gyfer mentrau. Mae’r cysyniadau craidd yn cynnwys delweddu ac amlwytholi.\nMae Datblygu Meddalwedd Cwmwl yn arbenigedd o beirianneg meddalwedd sy’n ymwneud â rheoli data mawr mewn canolfannau data, delweddu a darparu gwasanaethau cwmwl.\nFel arfer bydd gan y rhai sy’n gwneud cais i’r rhaglen hon feddylfryd technegol, ac efallai y byddant wedi astudio peirianneg, cyfrifiadura neu’r gwyddorau o’r blaen.\nMae’r rhaglen hon wedi’i chynllunio ar gyfer myfyrwyr sydd â diddordeb mewn peirianneg meddalwedd ond gan arbenigo mewn meysydd fel delweddu a’r systemau cyfrifiadura a ddefnyddio mewn canolfannau data sy’n cefnogi gwasanaethau yn y cwmwl.\nByddai hefyd ganddynt ddiddordeb mewn cronfeydd data a datblygu dealltwriaeth o reoli a dadansoddi data mawr, a gweithredu gwasanaethau cwmwl.\nBydd gan y rhai sy’n gwneud cais i’r rhaglen hon ddiddordeb mewn peirianneg meddalwedd a datblygu cymwysiadau wedi’u rhwydweithio ac yn debygol o fod â pheth profiad o raglennu.\nCaiff data ar raddfa fawr ei storio mewn canolfannau data a gyda gwasanaethau wedi’u rhwydweithio a ddarperir drwy ddefnyddio technolegau delweddu, ac mae “data mawr” yn galw am nifer o wahanol ddulliau cymhwyso penodol ar gyfer storio a dadansoddi.\nBydd graddedigion hefyd yn gallu gweithredu gwasanaethau i ddarparu’r data hwn i’w drin a thrafod a’i ddadansoddi gan amrywiaeth o gymwysiadau y byddant hefyd yn gallu ei ddatblygu.\nByddai disgwyl i raddedigion y rhaglen hon geisio cyflogaeth fel datblygwr cymwysiadau, peiriannwr canolfan data, peiriannwr meddalwedd, ayb.\nLefel 4 (BSc/HND/HNC)\nPensaernïaeth Cyfrifiadurol a Systemau Gweithredu\nLefel 5 (BSc/HND)\nRhaglenni ac Algorithmau seiliedig ar Wrthrychau\nLefel 6 (BSc)\nGwasanaethau Gwe yn y Cwmwl\nEgwyddorion ac Arfer Peirianneg Meddalwedd\nRhaglennu a Natur Cydamseru Socedi\nNod yr Ysgol Cyfrifiadura Cymhwysol yw cynhyrchu graddedigion sy’n helpu i siapio dyfodol datblygiad cyfrifiadura a systemau gwybodaeth. Mae cynnwys y cwrs yn gyfoes ac wedi’i siapio ar gyfer cyflogadwyedd trwy gysylltiadau agos gyda chyflogwyr lleol a chenedlaethol.


Pennaeth lluoedd arfog Ethiopia wedi’i saethu’n farw – Golwg360\nPennaeth lluoedd arfog Ethiopia wedi’i saethu’n farw\n23 Mehefin 2019 am 12:10 Diweddarwyd am 12:10\nLlun: CC0 trwy www,pixabay.com\nMae Seare Mekonnen, pennaeth lluoedd arfog Ethiopia, wedi cael ei saethu’n farw gan swyddog diogelwch yn ei gartref yn Addis Ababa.\nCafodd cyn-gadfridog arall oedd yn ymweld â fe ei ladd neithiwr (nos Sadwrn, Mehefin 22) hefyd.\nYn gynharach yn y dydd, roedd Abiy Ahmed, prif weinidog y wlad, wedi dweud bod y llywodraeth wedi atal ymgais gan y fyddin i gipio grym oddi ar y llywodraeth yn rhanbarth Amhara y wlad.\nCafodd nifer o bobol eu lladd a’u hanafu yn y digwyddiad hwnnw.\nErs iddo gael ei ethol y llynedd, mae Abiy Ahmed wedi wynebu sawl ymgais i gipio grym oddi arno.\nDamwain awyren Ethiopia: gwybodaeth yn dod i’r fei\n17 yn marw mewn damwain yn Ethiopia\nTrais rhwng Somaliaid a phobol Oromo yn Ethiopia\nYr awyren fasnachol gyntaf yn mynd o Ethiopia i Eritrea\nChwech wedi’u hanafu’n dilyn achos o saethu yng Ngogledd Carolina\nCannoedd yn protestio yn Llundain tros helynt Kashmir\nGwrth-Semitiaeth: ymdrechion i gadw Iddewon yn yr Almaen\nYmchwilio i lofruddiaeth pêl-droediwr yn Swydd Nottingham


Llyfrgell Owen Phrasebank - ne\nOnd nid yng Nghymru yn unig y mae'n cael ei gofio  y mae eglwysi wedi eu cysegru iddo yn Llydaw ac yn ne-orllewin Lloegr hefyd.\nBydd Robinson yn cael ei ryddhau o'i ddyletswyddau gyda Chaerfaddon ac yn ymuno â charfan Lloegr yn Ne Affrica.\nCofir hefyd am ei fod yn un o'r rhai a sefydlodd y Blaid Genedlaethol yn Ne Cymru, gyda Saunders Lewis a Griffith John Williams.\nHEULWEN: (Yn amheus) 'Ti ddim wedi cael y ffrind 'ne'n ôl, wyt ti?\nCharlie, athro yn Ne Hunan yn ffonio i ddweud helo a gofyn inni fynd am dro lawr i Yangshuo dros y penwythnos.\nGwerthwch o ne'i droi o'n fflatia fath â'r Marine Hotel.'\n'Rhag ofn bod gynnoch chi drygs ne rwbath.'\nRoedd Andrew Parker, o Herne Hill yn Ne Llundain, yn dychwelyd adref gyda'i wraig, ei ferch a'i ffrindiau ar ôl bod yng Ngwlad Belg am y dydd.


Cof a gwybyddiaeth - Cadw Fi'n Iach\nMae anawsterau cof a meddwl yn gyffredin iawn ar ôl cael Covid-19. Bydd y rhan fwyaf o bobl yn gwella i lefel o weithrediad sy’n normal iddynt. Gall fod yn anodd derbyn newidiadau ac anawsterau gyda’ch cof. Mae’n bwysig cofio bod adferiad yn rhywbeth unigol i’r person, ac y gall gymryd amser i ddychwelyd yn llawn i’ch hunan blaenorol. Mae hyn yn hollol normal!\nOs ydych chi’n cael trafferth gyda’ch cof, efallai y byddwch chi’n ei chael hi’n anodd cadw gwybodaeth yn eich pen, gwneud penderfyniadau a dwyn gwybodaeth i gof. Efallai y byddwch yn ei chael hi’n anodd anwybyddu pethau sy’n tynnu eich sylw a pharhau i ganolbwyntio ar dasgau a gweithgareddau am gyfnodau hir o amser. Efallai y byddwch chi’n teimlo eich bod chi’n fwy anhrefnus nag o’r blaen, yn cael problemau wrth gychwyn tasgau ac yn cael trafferth cynllunio ymlaen llaw. Mae’r symptomau hyn i gyd yn gyffredin iawn ar ôl cael Covid-19.\nGall hyn fod oherwydd eich bod yn teimlo’n fwy blinedig, efallai y byddwch yn blino’n haws. Mae’n gyffredin bod heintiau firaol yn effeithio ar eich egni corfforol a seicolegol, yn ogystal â’ch gallu i ganolbwyntio. Efallai eich bod chi’n teimlo’n fwy pryderus nag arfer, mae’r ansicrwydd ynghylch Covid-19 wedi bod yn gyfnod pryderus. Gall hyn gael effaith negyddol ar eich hwyliau.\nMae’n bwysig meddwl am ffyrdd y gallwch reoli eich anawsterau yn hytrach nag osgoi neu wthio drwodd; gall hyn wneud i chi deimlo’n rhwystredig ac yn bryderus. Gall gweithredu strategaethau a defnyddio cymhorthion cof eich helpu i gymryd cam yn ôl a chanolbwyntio. Gall cael cynllun i reoli’r anawsterau hyn helpu i leddfu straen a phryder. Efallai y byddwch am siarad â theulu a ffrindiau am gefnogaeth.\nCanolbwyntiwch eich sylw\nEfallai y byddwch yn ei chael hi’n anodd canolbwyntio’ch sylw am gyfnodau hirach o amser os ydych chi’n teimlo’n flinedig. Gall fod yn ddefnyddiol lleihau’r gofynion ar eich sylw drwy ddefnyddio’r strategaethau canlynol:\nLleihau gwrthdyniadau – meddyliwch am yr amgylchedd (h.y. a yw’n dawel)\nRhannwch y tasgau rydych chi’n ceisio eu gwneud yn dalpiau llai, mwy hylaw\nGofodwch dasgau heriol trwy gydol y dydd neu’r wythnos\nDefnyddio eich synhwyrau fel cymorth cof\nMae eich cof yn cynnwys gwybodaeth a ddarperir gan eich synnwyr.\nY pum synnwyr yw: Gweledigaeth, Clyw, Arogl, Blas, Cyffwrdd\nGall awgrymiadau fod yn ddefnyddiol wrth geisio cofio gwybodaeth.\nGall awgrymiadau fod yn:\nFfotograff – gall hyn ysgogi cof am enw anghofiedig.\nPersawr arbennig – gall hyn ysgogi cof rhywun arbennig i chi.\nGall blas saig ysgogi’r cof pryd y gwnaethoch ei fwyta gyntaf.\nGall y teimlad o dywod o dan eich traed greu atgofion o blentyndod.\nGall darn o gerddoriaeth ddod ag atgofion o ddigwyddiad penodol yn ôl\nStrategaethau ar gyfer rheoli anawsterau cof\nMae llawer o bobl yn gweld y dulliau canlynol yn ddefnyddiol. Gall helpu i roi cynnig ar wahanol ddulliau i ganfod pa rai sy’n gweithio orau i chi.\nsefydlu trefn reolaidd. Bydd hyn yn ei gwneud hi’n haws cofio beth fydd yn digwydd yn ystod y dydd. Cynhwyswch amser i ymlacio fel rhan o’r drefn. Ond cadwch rywfaint o amrywiaeth ac ysgogiad, fel cwrdd â ffrind neu ymweld ag amgueddfa, fel nad ydych chi’n diflasu.\ncynlluniwch ymlaen llaw i wneud eich tasgau dyddiol yn fwy hylaw.\nUn peth ar y tro\nCeisiwch wneud un peth yn unig ar y tro.\nRhannwch dasgau yn gamau llai. Yna gallwch ganolbwyntio ar un cam yn unig ar y tro.\nCeisiwch gadw pethau pwysig fel eich allweddi, sbectol a waled yn yr un lle. Gallai hon fod yn bowlen fawr rhywle amlwg neu weladwy.\nCeisiwch gadw cynllun eich cartref yn gyfarwydd fel eich bod yn gwybod ble mae pethau. Ystyriwch labelu droriau a chypyrddau gyda geiriau neu luniau o’r hyn sydd y tu mewn iddynt. Cael gwared ar unrhyw annibendod neu eitemau diangen.\nos yw’ch amgylchedd yn swnllyd neu’n brysur iawn, fe fyddwch chi’n ei chael hi’n anoddach cofio pethau neu ganolbwyntio. Mae eich cof yn gweithio’n llawer gwell heb unrhyw wrthdyniadau. Ceisiwch wneud eich amgylchedd yn dawel a chael gwared ar unrhyw wrthdyniadau diangen.\nceisiwch wneud y pethau mwyaf heriol yn gynnar yn y dydd, pan fydd gennych y mwyaf o egni ac y gallwch ganolbwyntio orau.\nMae’r adran hon yn awgrymu cymhorthion a allai helpu gyda gwahanol fathau o anawsterau cof.\nCalendr neu ddyddiadur\nRhowch galendr, siart wal neu hysbysfwrdd mewn man y byddwch yn ei weld yn aml. Gallech ddefnyddio bwrdd gwyn neu dasgau ar gyfer y diwrnod a’u sychu i ffwrdd wrth i chi eu gwneud.\nYsgrifennwch y pethau rydych chi am eu cofio a’u marcio unwaith y byddant wedi’u cwblhau, a’u cadw yn rhywle sy’n hawdd eu gweld.\nYstyriwch brynu papur newydd bob bore, neu gael un wedi’i ddosbarthu. Gall hyn eich helpu i gofio’r dyddiad.\nGall fod yn ddefnyddiol defnyddio cloc calendr awtomatig. Yn ogystal â dangos yr amser, bydd yn eich atgoffa o ddyddiad a diwrnod yr wythnos.\nGwnewch restr o bethau sydd angen i chi eu siopa trwy gydol yr wythnos. Ychwanegwch bethau at y rhestr hon pan sylwch. Sicrhewch eich bod yn mynd â’r rhestr hon gyda chi i’r archfarchnad ac yn marcio eitemau i ffwrdd wrth i chi fynd. Os ydych yn debygol o anghofio’r rhestr, rhowch nodyn atgoffa postit ar y drws ffrynt i’ch annog wrth i chi adael y tŷ.\nOs ydych chi’n ei chael hi’n anodd ysgrifennu, fe allech chi gadw rhan o becynnu’r eitemau rydych chi wedi rhedeg allan ohonyn nhw.\nCadwch restr o rifau cyswllt pwysig wrth ymyl y ffôn er enghraifft, y meddygon, yr heddlu, cwmnïau cyfleustodau, aelodau o’ch teulu neu’ch cymdogion.\nGosodwch arwydd wrth y sinc yn eich atgoffa i olchi eich dwylo cyn coginio\nCadwch arwydd ger y bin i’ch atgoffa pa ddiwrnod i adael hwn allan i’w gasglu.\nBlwch atgoffa meddyginiaeth (blwch dosset)\nMae blychau dosset yn cynnwys adrannau gwahanol ar gyfer pob diwrnod ac amseroedd o’r dydd. Gallwch weld a ydych wedi cymryd eich tabledi, neu gall fod yn nodyn atgoffa i gymryd eich tabledi. Mae rhai blychau dosset yn cynnwys larymau a goleuadau sy’n gweithredu fel ysgogiad i’ch atgoffa i gymryd eich tabledi.\nMae amrywiaeth o ddyfeisiadau y gellir eu defnyddio i helpu gyda phroblemau cof. Gelwir rhai o’r rhain hefyd yn ‘dechnoleg gynorthwyol’. Mae llawer o bobl yn gweld bod dyfeisiau electronig yn gallu helpu gyda thasgau dyddiol a’u cefnogi i aros yn annibynnol.\nDefnyddiwch gloc larwm, oriawr gyda larwm, neu amserydd cegin i’ch atgoffa pryd i adael y tŷ ar gyfer apwyntiad, neu pan fydd yn rhaid i chi wirio rhywbeth yn coginio yn y popty. Ysgrifennwch y rheswm pam eich bod wedi gosod y larwm fel y byddwch yn gwybod pam ei fod yn canu.\nOs oes gennych ddyfais electronig fel ffôn symudol neu lechen gallwch ddefnyddio’r swyddogaethau fel nodyn atgoffa, nodiadau neu’r calendrau i’ch helpu i gynllunio a blaenoriaethu.


Dathlu llwyddiant rhyngwladol Cymru ym myd ffilm a theledu | Cymru Greadigol\nWedi ei gyhoeddi:\nMer, 03/16/2022 - 15:48\nY diweddaraf ar y sgrîn o Gymru\nY Golau, His Dark Materials a Sex Education – darganfyddwch y cynyrchiadau diweddaraf i gael eu creu a’u ffilmio yng Nghymru, gan gynnwys rhai o’r cwmnïau Cymreig tu ôl i’r llen.\nMae Cymru wedi hen arfer chwarae ei rhan ar y sgrîn fach neu fawr. Mae ein trefi diwydiannol, tirweddau syfrdanol a stiwdios cynhyrchu arloesol wedi bod yn gefndir i amryw o gyfresi teledu a ffilmiau Hollywood.\nWrth i Gymru barhau i ddenu enwau mawr y busnes gyda’n talent enwog a lleoliadau epig, mae’r diwydiant wedi ffynnu yn y blynyddoedd diwethaf. Yn 2020, fe wnaethom amcangyfrif bod gan y sector sgrîn yng Nghymru drosiant blynyddol o dros £2.2 biliwn - cynnydd o 40% ers 2010. Gallwch ddarllen yr adroddiad llawn yma.\nGadewch i ni ddarganfod rhai o'r cynyrchiadau gorau sy'n cael eu ffilmio yng Nghymru, o sioeau Cymraeg fel Y Golau i gyfresi Netflix fel Sex Education.\nYn 2021, dechreuodd y ffilmio ar gyfer trydedd gyfres His Dark Materials gan Philip Pullman, gyda Chymru'n chwarae rhan ganolog yn y cynhyrchiad. Cafodd y cyd-gynhyrchiad rhwng Bad Wolf a HBO ei ffilmio mewn amryw o leoliadau eiconig ledled y wlad – o strydoedd Caerdydd i fynyddoedd Bannau Brycheiniog. Roedd pencadlys Bad Wolf yng Nghaerdydd – Wolf Studios Wales – yn fan gwych ar gyfer ffilmio. Gan gynnig dros 125,000 metr sgwâr o ofod llwyfan, mae'r stiwdio yn un o'r stiwdios pwrpasol mwyaf yn y DU.\nRoedd gennym ni ran i’w chwarae hefyd, gan ddarparu cyllid, cyfleoedd hyfforddi, a gwaith ar leoliad â thâl. Roedd Screen Alliance Wales yn cynnig rhaglenni hyfforddi pwrpasol i gryfhau'r diwydiant ymhellach. Gallwch wylio holl gyfresi blaenorol His Dark Materials ar BBC iPlayer.\nRoedd cyffro mawr ar ddechrau 2021, wrth i’r actorion enwog Tom Hardy a Forest Whitaker gael eu gweld yn crwydro trefi, dinasoedd a glannau môr ledled Cymru. Er eu bod siŵr o fod wedi mwynhau ambell i olygfa odidog a chroeso Cymreig yn ystod eu hymweliad, bu’r sêr yn treulio rhan fwyaf o’u hamser yma yn ffilmio ar gyfer y ffilm Netflix newydd, HAVOC.\nY Cymro o Aberdâr, Gareth Evans, oedd yn gyfrifol am ysgrifennu, cynhyrchu a chyfarwyddo'r ffilm ar gyfer One More One Productions, gan weithio ochr yn ochr â'r cwmni cynhyrchu o Gymru, Severn Screen, Aram Tertzakian ar gyfer XYZ Films a Tom Hardy. Mae'r stori'n canolbwyntio ar gymeriad Hardy wrth iddo herio’r tanfyd troseddol.\nCafodd y cynhyrchiad gefnogaeth Cymru Greadigol, gan ein galluogi i ddangos potensial Cymru a lleoliadau, cyfleusterau a thalent Gymreig i farchnadoedd rhyngwladol. Cadwch lygad barcud ar Netflix ble bydd y ffilm yn cael ei ryddhau yn ddiweddarach eleni.\nO Wolf Studios yng Nghaerdydd i Gastell Caeriw yn Sir Benfro a Llyn y Fan Fach yn Sir Gaerfyrddin fe ffilmwyd A Discovery of Witches gan Sky One yn rhai o leoliadau mwyaf hudolus Cymru.\nGyda chyllid a chefnogaeth gynhyrchu gennym ni, cafodd y sioe ei gynhyrchu gan y cwmni cynhyrchu annibynnol o Gaerdydd, Bad Wolf. Mae’r sioe yn seiliedig ar drioleg ffantasi hanesyddol Deborah Harkness, All Souls, gyda'r stori dywyll yn dilyn yr hanesydd a gwrach, Diana Bishop, wrth iddi geisio datrys dirgelion Ashmole 782.\nAr ôl dwy gyfres gyntaf lwyddiannus, aeth Bad Wolf ymlaen i gynhyrchu'r drydedd, a’r olaf, o gyfresi’r sioe ar gyfer Sky, a gafodd ei darlledu yn gynharach eleni. Mae’r tair cyfres ar gael i chi eu gwylio nawr ar Sky.\nMae’r ddrama chwe rhan, Y Golau / The Light in the Hall, yn adrodd hanes y newyddiadurwraig Cat Donato wrth iddi chwilio am atebion tu ôl i lofruddiaeth ei ffrind. Comisiynwyd y gyfres gan S4C, a’i hysgrifennu a'i chreu gan Regina Moriarty. Ffilmwyd y gyfres yn Gymraeg a Saesneg ar gyfer S4C, Channel 4, a Sundance Now. Gyda’n cefnogaeth ni, cafodd y ddrama ei chynhyrchu ar y cyd gan y cynhyrchwyr annibynnol Triongl a Duchess Street Productions, mewn cydweithrediad â APC Studios.\nYn ogystal ag arddangos yr iaith Gymraeg a diwylliant Cymru ar lefel ryngwladol, roedd y ddrama afaelgar hon hefyd yn rhoi cyfleoedd â thâl i'r rhai dan hyfforddiant a oedd yn awyddus i ddatblygu eu profiad yn y sector sgrîn yng Nghymru. Y bwriad yw darlledu'r sioe hir ddisgwyliedig rhyw dro yn 2022, felly cadwch lygad amdani.\nMae’r gyfres Netflix boblogaidd, Sex Education, wedi ffilmio pob un o’i dair cyfres mewn lleoliadau yn Ne Cymru. Cafodd llawer o olygfeydd eu saethu mewn pentrefi hardd yn Nyffryn Gwy, gan gynnwys cartref trawiadol Otis yn Symonds Yat. Ond bu rhai fel Asa Butterfield (Otis), Ncuti Gatwa (Eric) ac Emma Mackey (Maeve) yn ffilmio mewn pob math o leoliadau Cymreig eraill – o neuadd ysgol ym Mhenarth i ganolfan fowlio yn Nhonyrefail.\nYn ogystal â chefnogi'r cwmni cynhyrchu Eleven Film gyda hyfforddeion cyflogedig, roeddem yn darparu cyllid cynhyrchu ar gyfer cyfres un a thri. Roedd Sgrîn Cymru hefyd yn ein helpu i ddod o hyd i’r lleoliad perffaith ar gyfer y ffilmio. Gallwch wylio’r tair cyfres ar Netflix nawr.\nYn olaf, dyma The Pact. Cyfres chwe rhan sy’n adrodd stori afaelgar pum ffrind sy’n gysylltiedig â marwolaeth sydyn. Wedi ei gomisiynu gan BBC Cymru Wales a gyda chefnogaeth ariannol Cymru Greadigol, dyma’r cynhyrchiad cyntaf gan y cwmni cynhyrchu o Gaerdydd sydd wedi ei arwain gan ferched, Little Door Productions a sefydlwyd yn 2019.\nYn ogystal ag adeiladu ar bortffolio cryf Cymru o ddramâu teledu Cymreig llwyddiannus fel Y Gwyll / Hinterland a Craith / Hidden – mae The Pact yn enghraifft arall o'r criw talentog sydd ar gael ar gyfer cynyrchiadau ffilmio ledled Cymru. Gwyliwch The Pact nawr ar BBC iPlayer.


Cyn-feiciwr proffesiynol wedi marw yn dilyn damwain yng Nghaerdydd – Golwg360\nCyn-feiciwr proffesiynol wedi marw yn dilyn damwain yng Nghaerdydd\n5 Rhagfyr 2018 am 11:09 Diweddarwyd am 11:17\nMae teyrnged wedi’i rhoi i gyn-feiciwr proffesiynol a fu farw mewn damwain draffig yng Nghaerdydd fis yn ôl.\nFe syrthiodd Michael Ruiz oddi ar ei feic ger ei gartref yn y brifddinas ar Dachwedd 3.\nBu farw’r gŵr 54 oed o’i anafiadau yn Ysbyty Athrofaol Caerdydd ddeunaw diwrnod yn ddiweddarach.\n“Person llawen iawn”\nMewn teyrnged iddo, mae ei deulu wedi’i ddisgrifio’n “dipyn o gymeriad” a oedd yn cael ei adnabod gan nifer yng Nghaerdydd.\n“Roedd yn berson llawen iawn, a oedd wastad yn tynnu coes pawb ac wastad yn byw bywyd i’r eithaf,” meddai’r datganiad.\n“Roedd yn chwarae sboncen, gyda brwdfrydedd mawr tuag at ‘monkey bikes’ ac yn aelod o grŵp y ‘Jolly Wobblers’ yn Essex.\n“Fe fydd yna golled ar ei ôl.”


Fframwaith Priodoleddau Graddedigion | University of Wales Trinity Saint David\nDatblygu graddedigion cyflogadwy, cadarn sy’n llythrennog yn ddigidol\nMewn byd sy’n fwy a mwy cymhleth a byd-eang, bydd angen i raddedigion llwyddiannus gaffael ac arddangos ystod o sgiliau a medrau proffesiynol a phersonol. Mae’r cyfryw sgiliau’n amhrisiadwy er mwyn diogelu swydd, dechrau busnes a gwneud cyfraniad gwerthfawr i gymdeithas.\nNod y Fframwaith Priodoleddau Graddedigion yw rhoi i chi’r arfau sydd eu hangen i fodloni’r cyfryw gyfleoedd a heriau ac i arddangos y sgiliau a medrau hynny i gyflogwyr.\nMae’r chwildro digidol wedi trawsnewid cymdeithas yn barod ac mae’r momentwm hwnnw’n cyflymu o ganlyniad i’r pandemig Coronafeirws, yn arbennig yn y gweithle. Er enghraifft, i wella cynhyrchedd bydd rhaid i gyflogwyr ddefnyddio awtomatiaeth a deallusrwydd artiffisial, gan fod gweithio o adref wedi dod yn norm i lawer o bobl a chaiff ei hwyluso gan ddefnydd effeithiol o dechnoleg.\nNod y Fframwaith Priodoleddau Graddedigion yw datblygu eich sgiliau a medrau proffesiynol a phersonol ochr yn ochr â’ch gwybodaeth pwnc academaidd trwy briodoleddau allweddol:\nSgiliau Digidol a\nFe’u cynlluniwyd i’ch galluogi i ddatblygu, a rhoi tystiolaeth o ystod o sgiliau â ffocws gyrfaol sy’n gysylltiedig â’ch maes pwnc yn cynnwys gallu digidol, ymchwil a rheoli prosiect, yn ogystal â rhinweddau personol fel cyfathrebu, creadigrwydd, hunan-fyfyrio, cadernid a datrys problemau.\nBeth yw Priodoleddau Graddedigion?\nRhinweddau, sgiliau a medrau lefel uchel y dylai myfyrwyr eu datblygu o ganlyniad i’w profiad prifysgol. Rhinweddau proffesiynol a phersonol ydynt – priodoleddau – â’r nod o wneud i chi sefyll allan ac a werthfawrogir yn fawr gan gyflogwyr.\nByddwch yn datblygu sgiliau trosglwyddadwy fel:\nRhai enghreifftiau o’r sgiliau trosglwyddadwy:\nEfallai y bydd angen edrych ar wahanol bynciau drwy wahanol lensys, sy’n golygu y byddwch yn datblygu’r gallu i newid i’r lens priodol ar yr amser priodol ar gyfer pa bynnag bwnc y maent yn edrych arno. Mae gallu gwneud hyn yn galw am hunan-reolaeth gofalus.\nBydd eich sgiliau ysgrifenedig a llafar yn cael eu datblygu ar draws gwahanol ddulliau wrth i chi ddysgu’r dull gyfathrebu briodol ar gyfer maes pwnc penodol. Er enghraifft, fe allech ddod ar draws ystod o wahanol ddulliau asesu, yn cynnwys traethodau, adroddiadau, blogiau, vlogiau ac arholiadau, fel y bo’n briodol i wahanol feysydd pwnc.\nDefnyddir a datblygir sgiliau meddwl beirniadol wrth i chi edrych ar draws ffiniau disgyblaethol i ystyried safbwyntiau eraill yn ogystal â dechrau cymharu a gwrthgyferbynnu cysyniadau ar draws meysydd pwnc.\nDrwy astudio ar draws gwahanol ffiniau pwnc a thrwy astudio ystod ehangach o bynciau, byddwch yn datblygu sgiliau gwerthuso dyfnach wrth i chi ddysgu nifer o ymagweddau rhesymegol a methodolegol gwahanol a gallu dewis yr un gorau i’w ddefnyddio ar gyfer amgylchiadau penodol. Er enghraifft, gallwch ddefnyddio eich ystod o wybodaeth academaidd neu wybodaeth bwnc i adnabod datrysiadau o natur ymarferol neu dechnegol.\nPam fod Y Drindod wedi datblygu’r Fframwaith Priodoleddau Graddedigion?\nRydym wedi gweithio gydag ystod o gyflogwyr i adnabod y medrau craidd sydd eu heisiau gan weithwyr newydd, wedi dadansoddi pa sgiliau sydd eu hangen ar entrepreneuriaid ac wedi gwrando ar yr hyn y mae ar fyfyrwyr eisiau ei gyflawni yn ystod eu hamser yn y Brifysgol.\nRydym hefyd wedi adfyfyrio ar dueddiadau cyflogaeth cenedlaethol. Nawr, fe wyddom y bydd graddedigion y dyfodol yn cael 12 neu fwy o yrfaoedd ac y bydd technolegau newydd yn effeithio ar ddyfodol gwaith.\nNod y modylau, a gyflwynir ar-lein, yw ffocysu ar briodoleddau:\nMae’r modylau, sydd wedi’u teilwra i’ch disgyblaeth pwnc, yn sicrhau bod graddedigion y Drindod Dewi Sant wedi’u paratoi am weithle digidol a fydd hefyd yn gweld cynnydd yn y galw am greadigrwydd, arloesi a chadernid.\nSut mae’r Fframwaith Priodoleddau Graddedigion yn gweithio?\nMae’r modylau’n eich galluogi i ddatblygiad medrau sy’n ffocysu ar yrfaoedd wedi’u strwythuro trwy fframwaith llythrennedd digidol cyffrous.\nCaiff tri Phriodoledd Graddedigion Cyflogadwyedd, Sgiliau Digidol a Dysgu Gydol Oes eu tanategu gan 33 o fedrau sy’n berthnasol i’ch gradd.\nByddwch yn astudio hyd at 40 o gredydau ar Lefelau 4, 5 a 6 sy’n gyfwerth â blynyddoedd 1, 2 a 3 gradd israddedig llawn amser.\nMae'r modiwlau'n hwyluso dull rhyngddisgyblaethol sy'n eich galluogi i ehangu eich persbectif a deall pwysigrwydd meddwl amrywiol wrth greu syniadau a datrys problemau. Mae un o’r modiwlau, er enghraifft, yn cyflwyno’r cysyniad o ‘Wicked Problems’ fel anghydraddoldeb, gordewdra, tlodi a chynaliadwyedd ac yn ystyried sut y gall myfyrwyr weithio gydag eraill i ddod o hyd i atebion posib.\nAr lefelau 4 a 5 mae dau asesiad i bob modiwl sydd wedi'u cynllunio gan diwtor y modiwl ac sy'n seiliedig ar bortffolio tystiolaeth sy'n gysylltiedig â disgyblaeth. Ar Lefel 6 byddwch yn cwblhau traethawd hir, prosiect, arddangosfa, cynhadledd neu arddangosfa sy'n gysylltiedig â'ch maes disgyblaeth.


Chi sy’n creu eich swper… felly beth sydd i swper heno?\nCystadleuaeth creu ‘brechdan i’r brenin’ - cyfle i ennill crochan tân barbeciw epig a Chig Eidion Cymru blasus!\nMae’r seren barbeciw Chris Roberts wedi gosod her i bobl Cymru i greu brechdan stêc arbennig, er mwyn i chi gael y cyfle i ennillcrochan tân barbeciw moethus a hamper o Gig Eidion Cymreig o’r ansawdd gorau.\nBydd y rhai sydd agosaf at y brig hefyd yn ennill hamperi felly ewch amdani! Gwyliwch ein fideo i weld Chris yn creu a dechreuwch goginio. Mae rhagor o wybodaeth am sut i gystadlu yma.\nMae’r Dwsin o Gogyddion yn dod â’u bwytai i’ch cartref chi!\nRydyn ni cydweithio â rhai o gogyddion mwyaf adnabyddus Cymru wrth iddyn nhw ddefnyddio eu ffonau clyfar i rannu eu brwdfrydedd dros Gig Oen Cymru a Chig Eidion Cymru. Mae ein Dwsin o Gogyddion yn rhannu eu profiad helaeth gyda chyfres o fideos o ryseitiau ac yn datgelu rhai o’u cyfrinachau er mwyn eich ysbrydoli chi i ailgreu eu bwyd o safon bwyty gartref.\nCaiff fideos newydd eu hychwanegu bob wythnos felly cadwch olwg ar ein tudalen am ryseitiau blasus gan eich hoff gogyddion!\nDaw’r cogydd arobryn, Anand George, o Kerala ar arfordir deheuol India, ac ef sydd wrth y llyw yn Purple Poppadom yng Nghaerdydd, lle mae’n cael ei glodfori am ei Fwyd Indiaidd Newydd arloesol. Cyn cyrraedd Caerdydd yn 2007, gweithiodd Anand mewn nifer o fwytai pum seren yn Mumbai a Llundain; mae wedi ennill y Tiffin Cup am fwyd Indiaidd Gorau’r DU, gwobr gan Dŷ’r Cyffredin, ac mae wedi cael ei enwi’n Gogydd De Asiaidd y Flwyddyn.\nFideo i’w weld yma’n fuan\nDaw Bryn Williams o Ddinbych, a dysgodd i werthfawrogi bwyd a’i darddiad o oedran ifanc. Mae wedi gweithio yn rhai o geginau gorau Llundain; o dan Marco Pierre White yn The Criterion, Michel Roux yn Le Gavroche, ac fel uwch ddirprwy gogydd yn The Orrery am bedair blynedd. Mae Bryn bellach ym Mhorth Eirias, bwyty, caffi a bar glan môr ar arfordir gogledd Cymru. Ef hefyd yw Cogydd Berchennog Odette's yn Llundain, ers prynu’r safle ym mis Hydref 2008, ac yn ddiweddar agorodd yn Somerset House, ar The Strand.\nDechreuodd James Sommerin ei yrfa yn 12 oed, wrth weithio ar foreau Sadwrn mewn bwyty Eidalaidd yng Nghasnewydd. Yn 16 oed symudodd i’r Alban ac o dan arweiniad y Prif Gogydd Richard Lyth dysgodd am bwysigrwydd natur dymhorol, ansawdd a hanfod blas. Ar ôl priodi a chael plant, penderfynodd ddychwelyd i’w famwlad, ble’r enillodd ei seren Michelin gyntaf yn 2007. Ar lan y môr ym Mhenarth, agorodd ei fwyty ei hun, RJS, ar y cyd gyda’i wraig yn 2014. Mae’r bwyty wedi ennill nifer o wobrau gan gynnwys seren Michelin yn 2016, Bwyty AA y Flwyddyn – Cymru 2016-2017, Rosettes 3AA, Bwyty Cymreig y Flwyddyn 2016 a rhif 34 yn the Good Food Guide yn 2017.\nMagwyd Stephen Stevens ar Ynys Môn ac ar ôl ymgeisio am swydd gyda Gordon Ramsay ar hap tra roedd yn Llundain, bu’n gweithio o dan Marcus Wareing, cyn-brif gogydd enwog The Savoy. Ar y cyd gyda’i wraig Bethan, penderfynodd agor ei fwyty ei hun yn ei filltir sgwâr - Sosban and The Old Butchers ym Mhorthaethwy – fel bod gan y cwpl well cydbwysedd rhwng bywyd a gwaith wrth fagu teulu ifanc. Enillodd y bwyty, sy’n enwog am ei fwydlen ‘syrpreis’ a’i oriau agor cyfyngedig, sy’n arwain at beidio â gwastraffu bwyd, seren Michelin gyntaf Ynys Môn yn 2016.


Arwain newid cyflym ar raddfa: arweinyddiaeth, digidol a chysylltiad yn ystod #COVID19 | Cronfa Gymunedol y Loteri Genedlaethol\nMae Laura Bunt, Dirprwy Brif Weithredwr We Are With You, yn myfyrio ar brofiad elusen o bandemig COVID-19 a sut maent yn wynebu heriau beunyddiol trosglwyddo’n gyflym i weithio digidol wrth gynnal y cysylltiad â’r gymuned, cydweithwyr a phartneriaid.\nMae hi’n ddiwedd mia Mawrth, eiliad lle gallem gyfeirio ati’n ddiweddarach fel ‘diwedd y dechrau’ yr argyfwng coronafeirws. Rwy'n ymwybodol y gallai ceisio ysgrifennu unrhyw beth am ymateb i'r sefyllfa hon nawr fod yn ysgytwol. Felly, daw cafeat enfawr i'r swydd hon: ni allwn o bosibl wybod sut y bydd pethau'n esblygu dros yr wythnosau a'r misoedd nesaf. Y cyfan y gallwn ei wneud yw gwneud ein gorau yn yr amseroedd heriol hyn a bod yn ddiolchgar am arbenigedd a gwaith caled y GIG a thimau gofal cymdeithasol wrth ofalu amdanom.\nMae With You yn un o’r sefydliadau sy’n ffodus i fod yn rhan o ariannu’r Loteri Genedlaethol. Fel gwasanaeth cenedlaethol, rydyn ni'n helpu cannoedd ar filoedd o bobl y flwyddyn i oresgyn problemau gyda chyffuriau, alcohol ac iechyd meddwl.\nAr hyn o bryd, mae ein staff a'n partneriaid yn wynebu heriau dirifedi o ddydd i ddydd gan eu bod yn gweithio'n galed i gadw pobl yn ddiogel yng nghyd-destun coronafeirws, yn enwedig gan fod gan lawer ohonynt gyflyrau iechyd sylfaenol, gallant fod yn ddigartref neu'n byw mewn tlodi. Mae pwysau ar unwaith yn sicrhau y gall pobl ddal i gael gafael ar feddyginiaeth hanfodol ac offer diogel ac yn helpu pobl ag arwahanrwydd cymdeithasol a fydd yn effeithio ar y perthnasoedd, yr arferion a'r gofal therapiwtig sy'n cefnogi adferiad.\nMae llawer o elusennau, gwasanaethau cyhoeddus a chwmnïau bellach yn mynd trwy gyflymiad enfawr o drawsnewid digidol a allai fod wedi cymryd blynyddoedd ar adegau eraill. Rydym wedi dewis buddsoddi mewn sgiliau, llwyfannau a gwasanaethau digidol dros yr ychydig flynyddoedd diwethaf (gyda chefnogaeth y Loteri) ac yn ystod yr wythnosau diwethaf rydym wedi gweithio ar gyflymder i gefnogi ein staff a'n cymunedau wrth iddynt addasu i realiti newydd ymbellhau cymdeithasol a ynysu. Mae'r ffordd yr ydym yn croesawu newid wedi creu argraff arnaf, ond nid yw hynny'n ddim o'i gymharu â'r balchder llethol yr wyf wedi'i deimlo yn ystod yr wythnosau diwethaf gan fod timau wedi ailgynllunio'n sylfaenol sut y maent yn gweithio bron dros nos.\nSiart yn dangos defnydd pobl o Google meet ers mis Hydref 2019 ac yn ystod yr wythnosau diwethaf.\nMae cefnogi'r trawsnewid cyflym hwn yn her arweinyddiaeth enfawr, heb sôn wrth geisio rheoli cyllid mawr ar yr un pryd, a risgiau iechyd a diogelwch i staff a chleientiaid. Roedd rhan o'n hymrwymiad i'r Loteri yn ymwneud â rhoi cynnig ar bethau, dysgu a rhannu ein profiadau, felly yn yr ysbryd hwnnw dyma rai pethau rydyn ni'n eu dysgu am arwain y math hwn o newid.\nRydyn ni i gyd yn gweithio allan beth mae'n ei olygu i weithio o bell i lefel hollol newydd. Mae unrhyw sefydliad mawr yn dibynnu ar rwydweithiau a pherthnasoedd i gyflawni pethau, ac felly mae helpu pobl i deimlo eu bod yn ymgysylltu ac yn gysylltiedig â'r sefydliad cyfan yn golygu llawer o amser yn ymuno â'r dotiau. Mae hyn yn cymryd llawer o ymdrech ar yr adegau gorau, yn enwedig mewn sefydliadau rhwydwaith mawr lle mae'n cymryd amser i gymryd rhan a datblygu prosesau clir ar gyfer gwneud penderfyniadau a llwybrau ar gyfer cyfathrebu. Mae'n cymryd amynedd a dewrder.\nRwyf wedi dysgu pa mor bwysig yw bod pobl yn clywed 'fi' yn y ffordd yr wyf yn ysgrifennu ac yn siarad â phobl, yn hytrach nag unrhyw beth sy'n teimlo yn rhy corfforaethol. Rydyn ni i gyd yn ddynol ac eisiau teimlo mewn cysylltiad â'n gilydd, nawr yn fwy nag erioed.\nMae hyn yn bwysig ar draws ffiniau sefydliadol hefyd. Mae wedi bod yn ysbrydoledig gweld sut mae elusennau a gwasanaethau cyhoeddus wedi bod yn cydweithredu dros yr wythnosau diwethaf, p'un a yw hynny i ddylanwadu ar bolisi'r Llywodraeth neu adeiladu rhwydweithiau newydd ar gyfer gwirfoddoli, codi arian a darparu gwasanaethau. Rwy'n gobeithio bod hyn yn arwyddo ac yn annog clymbleidiau a sefydliadau newydd a all ein helpu i rannu a dysgu gyda'n gilydd yn y dyfodol, megis y gefnogaeth ymarferol y mae'r Catalydd yn ei rhoi neu ymdrechion eiriolaeth NCVO, Collective Voice ac eraill.\nBuddsoddi mewn timau nid ‘cynhyrchion’\nMae pobl yn ddiddiwedd yn greadigol ac yn wydn, ac yn aml daw'r syniadau gorau gan y bobl sydd agosaf at y sefyllfaoedd sy'n datblygu. Nid yw arweinyddiaeth yn ymwneud â chael yr holl atebion; mae'n ymwneud â gofyn y cwestiynau cywir, cefnogi timau i weithio gyda'i gilydd ac ymddiried y byddant yn dod o hyd i atebion eu hunain. Cydnabu’r Loteri hyn wrth ddylunio ei gronfa Ddigidol, a oedd yn caniatáu inni ddefnyddio’r arian i recriwtio ac ymgorffori sgiliau a galluoedd newydd yn y sefydliad heb neilltuo’r arian o amgylch cynhyrchion penodol.\nMae cael y gallu digidol a dylunio mewnol hwn i weithio ochr yn ochr ag arbenigwyr pwnc a phobl sy'n defnyddio neu a allai ddefnyddio ein gwasanaethau wedi golygu ein bod wedi gallu symud yn gyflym ac ymateb i gyd-destun a blaenoriaethau newydd coronafeirws, yn hytrach na gorfod dadflino cynlluniau prosiect manwl a dod o hyd i adnoddau newydd. Mae llawer o waith sydd wedi bod ar y gweill ers cryn amser wedi dod yn fwy amserol yn sydyn, boed yn gyngor hunangymorth ar ein gwefan, er enghraifft ynglŷn â rheoli blys neu ymlacio gartref, neu gyfleoedd i gynyddu sgwrsio ar-lein a gwasanaeth allgymorth i gefnogi pobl os yn ynysig.\nLlun gan dîm ein person ifanc yn Redcar a Cleveland o boster a wnaeth un o'r plant.\nDal yr uchelgais a'r weledigaeth - a'i gwireddu\nNi all neb ddweud sut y bydd yr wythnosau a’r misoedd nesaf yn esblygu, ond mae’n debygol y bydd y byd yn edrych yn wahanol iawn pan fyddwn yn dod allan o coronafeirws. Wrth i ni fynd i'r afael â'r penderfyniadau o ddydd i ddydd, mae'n rhaid i ni gadw llygad ar y tymor hwy a'r goblygiadau ar gyfer y dyfodol.\nPa gynseiliau rydyn ni'n eu creu nawr nad ydyn ni eisiau eu colli? Pa sylfeini rydyn ni'n eu rhoi ar waith nawr y gallwn ni adeiladu arnyn nhw? Beth allwn ni ei ddysgu o'r ffordd rydyn ni'n ymateb heddiw a fydd yn ein helpu yn y dyfodol? Mae angen i ni fod yn fedrus wrth ddal gweledigaeth ac uchelgais tymor hwy ar gyfer sut y gallai pethau fod wrth gefnogi gwaith caled newidiol graddol o ddydd i ddydd.\nEfallai y bydd rhywfaint o'r ffordd rydyn ni'n ymateb yn darparu patrwm neu brototeip ar gyfer darparu gwasanaeth yn y dyfodol. Er enghraifft, mae ein gwasanaeth yn Glasgow wedi dechrau hwyluso grwpiau cymorth cymheiriaid ar-lein. Sut y gallem adeiladu ar hyn a chreu offer newydd i bobl hunan-drefnu grwpiau cymheiriaid yn eu cymunedau? Sut allwn ni ddarparu seilwaith i grwpiau cymheiriaid a chymunedau adfer dyfu? Sut gallai hyn siapio ein rôl yn y dyfodol?\nPontio diwylliannau, nid eu gorfodi\nMae timau ‘digidol’ yn tueddu i ddod gyda set gyfan o derminoleg a jargon newydd. Gall hyn fod yn wahanol ddulliau neu ffyrdd o weithio, teitlau swyddi neu rolau fel rhan o brosesau ‘ystwyth’, ac ati. Bydd gan unrhyw sefydliad ei ddiwylliannau a'i iaith sefydledig ei hun, a gall fod yn anodd bod ar y naill ochr i'r senario hwn wrth i dimau geisio gweithio gyda'i gilydd a ffitio i mewn.\nFy nghyngor: dewch o hyd i iaith a rennir a nodau cyffredin. Yn ystod yr wythnosau diwethaf, mae ein timau wedi dangos ystwythder, cyflymder a chydweithrediad anhygoel, gan weithio yn yr awyr agored a rhannu syniadau ar gyfryngau cymdeithasol ac yn fewnol i helpu i raddfa a lledaenu’r hyn y mae gwahanol wasanaethau yn ei wneud.\nMae heriau a rennir wedi dod ag aliniad newydd rhwng digidol a gweithrediadau, gan fod pawb yn profi’r un brys a’r un ddealltwriaeth ag y gallwch ei darparu ar gyflymder ac yna’n gwella gwasanaethau ar sail adborth. Mae hyn wedi ein helpu i gyflawni gyda'n gilydd ar gyflymder, er enghraifft cyflwyno archebu apwyntiadau ar-lein mewn ychydig ddyddiau.\nGweithio o fewn cyfyngiadau\nMae hwn yn gyfnod anhygoel o anodd i bawb. Mae'r bobl rydyn ni'n gweithio gyda nhw yn mynd i wynebu risgiau enfawr ac efallai y bydd llawer yn ei chael hi'n anodd cael darpariaethau sylfaenol fel bwyd a lloches. Mae'n anodd iawn gwybod mai dim ond cymaint y gallwn ei wneud.\nPa bynnag mor wych yw ein cefnogaeth ar-lein, bydd pobl yn ei chael hi'n anodd heb gysylltiad corfforol. Mae amseroedd yn mynd i fod yn anodd, bydd arian am fod yn brin, a bydd yr ymbellhau cymdeithasol yn cymryd toll meddwl. Ond gwn hefyd mai yn ystod yr amseroedd caled hyn y mae tosturi, dyfeisgarwch a gwytnwch pobl yn disgleirio a byddwn yn cael ein gwthio i ddychmygu gwahanol ddyfodol posibl ac i gydweithio mewn ffyrdd newydd, a bydd y creadigrwydd hwn yn ein cadw i fynd.\n31 Mawrth, 2020 yn Ddigidol


Dyma tîm Trac Cymru – Trac Cymru\nMae gan Gyfarwyddwr a Phrif Swyddog Gweithredol Trac Cymru, Danny KilBride, gyfrifoldeb cyffredinol am ddatblygu’r sefydliad a gwireddu ein gweledigaeth ar gyfer celfyddydau cynhenid, traddodiadol Cymru. Yn ogystal â’n gwaith ym myd addysg gerddorol a phrosiectau ymgysylltu, mae Danny yn arwain y gwaith o ddatblygu marchnadoedd rhyngwladol, datblygu CPD ar gyfer ein sector proffesiynol a mentora busnes ar ran diwydiant gwerin Cymru.\nMae’n aelod gweithredol o Undeb y Cerddorion, ac yn gwasanaethu ar ei Bwyllgor Byw. Mae’n mynychu WOMEX, Folk Alliance International, Showcase Scotland a’r English Folk Expo yn rheolaidd, wedi sefydlu Rhwydwaith Werin Ewrop ac yn un o Ymddiriedolwr Celtic Neighbours. Mae wedi bod yn ymgynghorydd cenedlaethol i gorff cyllido Celfyddydau Cymru, sef Cyngor Celfyddydau Cymru, ac yn gwasanaethu ar banel Rhanddeiliaid Llywodraeth Cymru.\nYn anad dim, mae Danny yn gerddor. Perfformiodd ar y lefel broffesiynol am y tro cyntaf gyda band gwerin ei fam pan oedd ond yn 8 mlwydd oed, ac mae wedi bod yn perfformio byth oddi ar hynny. Mae wedi\nymddangos ar fwy nag 20 CD, wedi perfformio’n fyw ar y teledu i dros 5,000,000 o bobl ac wedi perfformio ar daith yn y DU, Ewrop a’r UD.\nI glywed ei gerddoriaeth chwiliwch am Taran, Yr Hwntws, Carreg Lafar, a’r Rag Foundation.\nRheolydd y Cwmni\nMae Blanche wedi gweithio i Trac Cymru ers 2004 pan ymunodd â’r mudiad fel Gweinyddydd, sef y swydd broffesiynol llawn-amser gyntaf erioed ym myd cynnal y sector cerddoriaeth werin a thraddodiadol yng Nghymru. Cyn ymuno â’r mudiad roedd ganddi gefndir ym meysydd gwybodaeth, rheoli a chynhyrchu cylchgronau.\nYn ystod ei gyrfa gyda Trac Cymru mae hi wedi edrych ar ȏl y cyllid, codi arian, bod yn gyfrifol am\nddosbarthu gwybodaeth a chyfathrebu, am gydymffurfio, ac am ddatblygu a rheoli prosiectau gan gynnwys sefydlu digwyddiad baenllaw Trac Cymru, The Big Experiment/YrArbrawf Mawr, sef penwythnos werin ar gyfer pob oedran, a’i rhedeg am ddeg mlynedd.\nMae hi’n gantores a cherddor, ac yn perfformio gyda’i deuawd ei hun.\nMae Simon wedi gweithio ym maes datblygu’r celfyddydau am dros 20 mlynedd, ac mae’n arbennig o angerddol ynghylch amrywiaeth a chynhwysiant. Yn ystod y blynyddoedd diwethaf mae wedi gweithio fel prif weithredwr i 2 elusen, Blue Apple Theatre ac Openstorytellers, sy’n cefnogi perfformwyr sydd ag anawsterau dysgu. Cyn hynny, roedd yn gweithio fel rheolwr hŷn yng Nghanolfan Caersallog, ac y gyfrifol am ddatblygu gwaith ymgysylltu a rhaglen gyfranogi’r elusen. Cyn gweithio yno bu’n gyfarwyddwr yn Coventry Artspace lle y treuliodd 10 mlynedd yn datblygu prosiectau cymunedol ar draws y ddinas. Mae hefyd wedi gweithio am gyfnodau fel artist gweledol llawrydd ac fel darlithydd mewn amrywiol brifysgolion a cholegau.\nMae Simon wedi arwain y ffrydiau incwm cymhleth ar ran yr amrywiol sefydliadau y mae wedi gweithio iddynt, gan weithredu o fewn fframweithiau’r cyllidwyr grant mwyaf a llawer o ymddiriedolaethau llai, yn ogystal â drwy gytundebau a gomisiynwyd ac ymgyrchoedd denu rhoddion.\nEr bod Simon yn honni taw ei sgiliau tynnu lluniau ac arlunio yw ei brif sgilset, mae hefyd yn gerddor ac yn chwarae amrywiol offerynau i wahanol safonau, gan gynnwys y gitâr acwstig a thrydan, yr iwcaleli a’r drymiau.\nMae Simon yn dysgu Cymraeg.\nSeren Ni Owain\nYmunodd Seren â Trac Cymru yn 2022 fel swyddog marchnata a chyfathrebu. Ei rôl yw diweddaru ein llwyfannau cyfryngau cymdeithasol gydag unrhyw ddigwyddiadau, cyhoeddiadau, hyrwyddo cyffredinol a marchnata, yn ogystal â chreu cynnwys hyrwyddo a chyfathrebu.\nCyn ymuno â'r sefydliad graddiodd Seren o Brifysgol De Cymru mewn Hybu Ffasiwn, ac aeth ymlaen i gael profiad mewn sawl rôl a oedd yn cynnwys marchnata cyfryngau cymdeithasol, creu cynnwys a dylunio.\nMae gan Seren gariad enfawr at gerddoriaeth werin a thraddodiadol Cymru ac mae wedi bod yn rhan o'r sîn werin am y rhan fwyaf o'i bywyd oherwydd bod ei rhieni'n gerddorion Cymreig. Mae hi wrth ei bodd yn mynychu gigs gwerin, ac wedi gwneud o oedran ifanc.\nEr nad yw Seren yn berfformiwr neu'n gerddor ei hun ar hyn o bryd mae hi wrth ei bodd yn canu, ac wedi perfformio caneuon gwerin Cymraeg mewn lleoliadau cyhoeddus yn y gorffennol.\nSwyddog Prosiect, Avanc\nJordan Price Williams\nMae Jordan Price Williams, un o raddedigion CBCDC, wedi cerfio cilfach iddo’i hun fel un o brif ddehonglyddion cenhedlaeth newydd o soddgrythwyr traddodiadol Cymreig. Fel aelod o VRï, NoGood Boyo, Pendevig ac Elfen, mae Jordan wedi perfformio ar draws y byd ac wedi derbyn gwobrau ac enwebiadau lluosog. Mae Jordan yn wir aml-offerynnwr; Gyda’r soddgrwth, bas dwbl, chwiban, harmonium, piano ac weithiau bach o sachbib i gyd yn chwarae rhan hanfodol yn ei yrfa. Mae hefyd yn ganwr, yn perfformio bron yn gyfan gwbl yn yr iaith Gymraeg.\nMae Jordan yn ymuno â thîm Trac Cymru i gydlynu prosiect Avanc, Ensemble Gwerin Ieuenctid cenedlaethol Cymru a fydd yn perfformio mewn lleoliadau a gwyliau yng Nghymru a'r Alban drwy gydol 2022.\nDr. Marlene Davies\nMarlene yw cyn-bennaeth Cyfrifyddu a Chyllid yn Ysgol Fusnes Morgannwg ym Mhrifysgol Morgannwg Pontypridd, mae hi hefyd yn gantores.\nMae gan Catherine radd mewn Cyfrifeg a Chyllid. Mae ganddi brofiad sylweddol wirfoddoli gyda phobl ifanc a datblygu sgiliau.\nMae Keith yn ddarlithydd wedi ymddeol ac yn ffermwr. Mae e'n ffidlwr a dawnsiwr, ac yn un o hoelion wyth sîn werin Aberystwyth. Mae e'n aelod o Gymdeithas Ddawns Werin Cymru, o Clera ac o Gymdeithas Alawon Gwerin Cymru.\nMae Sarah yn drefnydd gŵyl rhyng-Geltaidd Cymru, Cwlwm Celtaidd. Mae hi wedi bod yn y sîn gerddoriaeth a dawns draddodiadol Gymreig ers blynyddoedd ac yn dawnsio gyda Dawnswyr Pen y Fai. Cyn ymddeol roedd hi'n Ddirprwy Bennaeth ysgol gynradd fawr yn ei thref enedigol, Pen-y-bont ar Ogwr. Mae hi'n aelod o Gymdeithas Ddawns Werin Cymru.\nProf. James Blythe\nMae Jim yn awdur ac yn gyn-ddarlithydd marchnata ym Mhrifysgol Morgannwg, ac mae ganddo ddiddordeb hirsefydlog mewn cerddoriaeth.\nGyda chefndir mewn carnifal, dawns a theatr yn ei ynys brodorol, Trinidad, mae Mary-Anne wedi bod yn berfformio ers 40 mlynedd ac yn addysgu trwy berfformiad am 35 mlynedd. Mae hi wedi darlithio ac arwain gweithdai ar berfformio ledled Ewrop.\nMae hi'n aelod sefydlol o'r ddeuawd crwth a llais, Bragod, a'i arbenigedd yw cerddoriaeth a barddoniaeth farddol Gymreig ganoloesol. Mae hi'n berfformwraig ar ei liwt ei hun ar gyfer theatr, ffilm ac ar y sin gerddoriaeth techno.\nAr ôl gweithio mewn diwydiant ym Malaysia, UDA a Phrydain, ymddeolodd Peter yn gynnar a gweithiodd gydag elusennau yng Ngorllewin Canolbarth Lloegr. Bu'n ymddiriedolwr a Thrysorydd elusen Therapi Celfyddydau yn Birmingham sy'n cynnig therapyddion hyfforddedig ym meysydd Cerddoriaeth, Dawns, Celf, a Chwarae. Ar ôl treulio 20 mlynedd yn byw ym Mhowys symudodd ef a'i wraig i lawr i Gaerdydd ym 1990.\nKevin Brennan yw Cadeirydd y Grŵp Seneddol Hollbleidiol ar gyfer y Celfyddydau Gwerin. Mae’n AS Llafur dros Orllewin Caerdydd a Gweinidog yr Wrthblaid Digidol, Diwylliant, y Cyfryngau a Chwaraeon a’r Celfyddydau a Threftadaeth.\nHuw Stephens yn gyflwynydd radio â sioeau ar BBC Radio 1 a BBC Radio Cymru, ac yn un o sylfaenwyr yr ŵyl Swn.\nDafydd Iwan yw’r canwr gwerin protest Cymreig mwyaf eiconig, ac un o sylfaenwyr Recordiau Sain, cwmni recordiau mwyaf Cymru.\nMae Frank yn berfformiwr a chyfansoddwr, ac yn hen ffrind i trac. Mae e’n cyflwyno ‘Celtic Heartbeat’ i BBC Radio Wales- rhaglen am wreiddiau Gwerin a cherddoriaeth acwstig.


DEUNYDD papur priodas\ngan Ryan Thomas\nMae modd i chi dewis a dethol yr eitemau rydych am ychwanegu i'r archeb i greu set sydd. yn addas ar gyfer eich gofynion a'ch cyllid.\nMae eitemau ar gyfer diwrnod eich dathliad hefyd ar gael ar gais.\nMae modd addasu'r dyluniad hwn trwy:\n• Dewis o ddulliau argraffu\n• Dewis o bapur\n• Dewis o liwiau inc\n• Dewis o addurniadau ac ategolion\n• Newid y geirio\nMae gwybodaeth bellach am yr addasiadau posib is law'r dudalen.\nMae prisiau pob eitem ar gael ar ein Rhestr Brisiau.\nCYSYLLTWCH AM AMCANBRIS\nY dull argraffu mwyaf cost effeithiol o'r tri. Ychwanegir inc heb adael argraffiad yng ngwead y papur. Ar gyfer y canlyniadau gorau, rydym yn argymell inc tywyll ar bapur gwyn/golau. Mae argraffu ag inc gwyn ar gael ar gyfer ambell i liw papur tywyll. Addas ar gyfer ein tri phapur arferol.\nGwasgir inc i'r papur gan adael argraffiad amlwg yng ngwead naturiol y papur. Mae llythrenwasg ar ei orau â phapurau cotwm. Os cynyddir trwch y papur, cynyddir trwch yr argraffiad - oblegid hyn rydym yn argymell papur trwchus 600gsm+. Dydy llythrenwasg ddim yn addas ar gyfer papur tywyll.\nMae cost ychwanegol ac amser prosesu hirach ar gyfer llythrenwasg.\nYchwanegir ffoil metelig i'r papur trwy ddefnyddio gwasgedd a gwres gan adael argraffiad ysgafn yng ngwead naturiol y papur. Mae lliwiau'n cynnwys aur, aur binc, copr, arian, du, gwyn a holograffig. Lliwiau eraill ar gael ar gais. Mae gwasg ffoil yn addas ar gyfer papurau golau a thywyll.\nMae cost ychwanegol ac amser prosesu hirach ar gyfer wasg ffoil.\nArgraffu digidol yw ein gwasanaeth arferol a'r opsiwn mwyaf cost effeithiol. Rydym yn argraffu'n ddigidol ar: Bapur gwyn â gwead morthwylio mân 300gsm, Papur gwyn llyfn 350gsm a felwm tryloyw 150gsm.\nMae gwasg ffoil a llythrenwasg ar gael hefyd. Rydym yn trefnu amcan brisiau am y gwasanaethau yma ar gais, ac mae dewis ehangach o bapurau a lliwiau ar gael sy'n addas ar gyfer y dulliau argraffu moethus yma. Rydym yn hapus i argymell y papur gorau am eich archeb chi.\nDyma'n detholiad o'n lliwiau mwyaf poblogaidd. Rydym yn argymell lliwiau cryf/tywyll ym mhob achos ar gyfer y canlyniadau gorau - mae hyn yn fwy pwysig ar gyfer darllenadwyaeth y testun. Mae inc gwyn ar gael i'w argraffu ar garden du, navy neu gerdyn 'kraft' brown. Mae llythrenwasg sych yn gadael yr argraffiad yng ngwead y papur heb inc.\nRydym yn ymdrechu i ddangos ein lliwiau mor gywir ag sy'n bosib, ond cofiwch fod lliwiau yn ymddangos yn wahanol o un sgrin i'r llall, ac yn wahanol wedi'u hargraffu.\nYm mhris y gwahoddiadau mae amlenni gwyn neu brown gwaed 'kraft'.\nMae amrywiaeth o amlenni lliw ar gael. Fe’u gwneir yn arbennig o babur mwy trwchus na’r arfer ac fe ddont â thafod pig neu syth sy’n rhai plicio a selio.\nMae amlenni lliw yn £1.00 yr un.\nRydym yn ymdrechu i ddangos ein lliwiau mor gywir ag sy'n bosib, ond cofiwch fod lliwiau yn ymddangos yn wahanol o un sgrin i'r llall.\nDefnyddiwn ruban sidan Habotai drudfawr ag ymyl moel sydd wedi ei liwio â llaw gan ddefnyddio lliwiau naturiol. Dyma’r ffordd mwyaf moethus i glymu’ch gwahoddiadau gan wefreiddio’ch gwesteion. Mae’r amrediad o liwiau sydd ar gael yn amrywio ac rydym yn hapus i’ch cynorthwyo i ddewis lliw fydd yn gweddu’ch deunudd papur.\nMae rhuban sidan yn £2.50 ychwanegol y bwndel gwahoddiad.\nClymwch eich gwahoddiadau â chordyn swêd ffug er mwyn rhoi edrychiad modern a chwaethus iddynt. Mae amrywiaeth o liwiau ar gael, o wawriau naturiol (ein ffefrynnau) i’r llachar.\nMae cordyn swed ffug yn £1.00 ychwanegol y gwahoddiad.\nCORDYN SWÊD FFUG\nI orffern eich gwahoddiad ag urddas mae gennym seliau cwyr hunanadlynol â dyluniadau o fyd natur. Defnyddir rhan gan amlaf i selio rhwymyn canol papur neu felwm y bwndel gwahoddiad neu i gau’r amlen.\nMae seliau cwyr yn £0.80 yr un.\nNid ydym yn argymell defnyddio’r seliau cwyr ar amlenni fydd yn mynd drwy’r post gan eu bod yn aml yn torri.\nLle bod rhaid postio’r gwahoddiad awgrymwn ddefnyddio amlen allanol i amddiffyn yr amlen fewnol â’r sêl cwyr.\nMae gennym arlwy o ategolion er mwyn cyfareddu’ch gwahoddedigion - amlenni lliw, seliau cwyr, rhuban sidan a mwy.\nRydym hefyd yn cynnig gwasanaeth teilwredig ar gyfer chi sy'n dymuno gwahoddiadau unigryw.\nHOLWCH AM FWY O WYBODAETH\nYMUNWCH Â NI AR INSTAGRAM\nPOLISI PREIFATRWYDD &\nCYMORTH WRTH DDEWIS\nCOPYRIGHT © 2021 DWYNWEN\nNWYDDAU PAPUR PRIODAS


Golwg Gyntaf – Adnodd newydd Environet WCVA\nHome / Cartref » Golwg Gyntaf – Adnodd newydd Environet WCVA\nDyma adnodd newydd gan Dîm Environet yn WCVA, fe fydd yn fyw ar ein gwefan yn gynnar wythnos nesaf: nodau-deddf-llesiant-cenedlaethaur-cymru-dyfodol-2015\nAdnodd Newydd – Yn cyflwyno nodau Deddf Llesiant Cenedlaethau’r Dyfodol a chyfraniad y Trydydd Sector.\nMae WCVA wedi cynhyrchu cyfres o daflenni ffeithiau, sydd ar gael nawr i helpu grwpiau a mudiadau yn y trydydd sector i ystyried sut y gallant sicrhau’r cyfraniadau mwyaf posib tuag at ymdrechion i gyflawni nodau Deddf Llesiant Cenedlaethau’r Dyfodol.\nMae’r gyfres o daflenni yn cynnwys cyflwyniad i’r Ddeddf, sy’n rhoi trosolwg o Ddeddf Llesiant Cenedlaethau’r Dyfodol fel polisi arloesol ac ymarferol; mae’n ei gwneud yn ofynnol i gyrff cyhoeddus seilio eu gwaith a’u penderfyniadau ar bum egwyddor ac i gyfrannu at 7 nod y Ddeddf. Mae’r cyflwyniad hefyd yn egluro pam y datblygwyd y Ddeddf a’r rôl mae’n ei chwarae i sicrhau datblygu cynaliadwy yng Nghymru.\nCeir taflen ffeithiau ar gyfer pob un o’r 7 nod sy’n rhoi gwybodaeth ynglŷn â pham mae’r nodau’n bwysig, sut mae’r trydydd sector yn cyfrannu a beth allwn ei wneud i sicrhau ein bod yn cyfrannu gymaint â phosib. Ceir hefyd ystadegau er gwybodaeth a dolenni at adnoddau defnyddiol a gwasanaethau cymorth.\nHoffem hyrwyddo’r taflenni defnyddiol hyn yn eang felly mae croeso i chi eu rhannu â chynifer o bobl ag y gallwch! Fe fyddem wrth ein boddau hefyd o glywed unrhyw adborth sydd gennych i’n helpu i ganfod beth y mae ar y sector ei angen i weithio tuag at y nodau a chodi llais am yr hyn rydym yn ei wneud – environet@wcva.org.uk